Tzemreḍ ad txedmeḍ lewqam i tmurt-ik ugin ad k-d-fken tagnit…ayagi d lbaṭel.
Tettnaḍiḍ axeddim d ulac i k-id-iqublen…ayagi d lbaṭel.
Xuṣen-k isufar n wučči…ayagi d lbaṭel.
Xuṣen-k ttawilat n uṣiweḍ…ayagi d lbaṭel.
Ur tufiḍ ara ayen tebɣiḍ di ssuq…ayagi d lbaṭel.
Ugin ad ak-fken tamezduɣt… ayagi d lbaṭel.
Ur ufin ara warraw-ik anda ad uraren…ayagi d lbaṭel.
Arraw-ik ur ɣaren ara akken iwata…ayagi d lbaṭel.
Tettxelliṣeḍ tabzert ɣef iberdan yettwaqelɛen yerna ɣzan…ayagi d lbaṭel.
Tensiḍ i ṭlam neɣ ǧǧan-k mebla aman war ma xebṛen-k-id… ayagi d lbaṭel.
Tettẓalaḍ deffir n ccix ur negzi awal n Rebbi…ayagi d lbaṭel.
Tettnadiḍ ttberna tazedgant anda yella leqder i wakken ad tt-tesɛdiḍ akud
igerzen ur tufiḍ …ayagi d lbaṭel.
Terriḍ ad twaliḍ asaru neɣ tacquft n umezgun yelhan ur tufiḍ ara …ayagi d
lbaṭel.
tettnadiḍ ɣef tebḥirt neɣ tabraḥt anda ara tessixfeffeḍ cwiṭ deg ɛeyyu-inek ur
tufiḍ …ayagi d lbaṭel.
Aṭas i truǧaḍ akken ad d-ssufɣeḍ lkaɣeḍ neɣ ad d-xelṣeḍ idrimen…ayagi d lbaṭel.
Sellaḥ n lbirwat serwan-ak tazla d uqlaqal …ayagi d lbaṭel.
Truḥeḍ ad d-zureḍ amuḍin di ṣbiṭar tuḍneḍ seg wayen teẓriḍ…ayagi d lbaṭel.
Tessutreḍ azref-ik deg waxxam n ccreɛ ur k-d-isaḥ ara…ayagi d lbaṭel.
Yessaɛli-d ṣṣuṭ-is fell-ak umsaltu…ayagi d lbaṭel.
Tettidirḍeḍ di tegdi di tmurt-ik…ayagi d lbaṭel.
Yesɛedda rray-is yiwen fell-ak s ddreɛ…ayagi d lbaṭel.
Tebɣiḍ ad d-fkeḍ rray-ik ulac ttawil n tɣamsa…ayagi d lbaṭel.
Win i k-yittmetilen di tɣiwant neɣ di tesqamut s takkerḍa akked trafik …ayagi
d lbaṭel.
Tettxelliṣeḍ leɣrama i lḥukuma ur nessin ad sselḥun timsal…ayagi d lbaṭel.
Wid imi tettxelliṣeḍ tabzert ttakren idrimen-ik rnan tilelli-k…ayagi d lbaṭel.
Win i tferneḍ di tefranin iserbeḥ tama-s yerna ayla-s…ayagi d lbaṭel.
Ḥeqren tutlayt-ik rnan idles-ik…ayagi d lbaṭel.
Yeḍra wayagi yid-k uyerna tugiḍ ad d-suɣeḍ…ayagi d lbaṭel.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn